*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 6ης Αυγούστου 1986

περί χορηγήσεως αδείας στο Βασίλειο της Ισπανίας να προβεί σε ενδοκοινοτική επιτήρηση των εισαγωγών προϊόντων, καταγωγής τρίτων χωρών, τα οποία τίθενται σε ελεύθερη κυκλοφορία σ' ένα κράτος μέλος και τα οποία μπορούν να αποτελέσουν αντικείμενο των μέτρων προστασίας, δυνάμει του άρθρου 115 της συνθήκης

(Το κείμενο στην ισπανική γλώσσα είναι το μόνο αυθεντικό)

(86/476/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 115 πρώτο εδάφιο,

την απόφαση 80/47/ΕΟΚ της Επιτροπής της 20ής Δεκεμβρίου 1979 περί των μέτρων επιτηρήσεως και προστασίας που τα κράτη μέλη μπορούν να λάβουν, αφού τους χορηγηθεί άδεια, έναντι της εισαγωγής ορισμένων προϊόντων, καταγωγής τρίτων χωρών, τα οποία τίθενται σε ελεύθερη κυκλοφορία σε άλλο κράτος μέλος (1), και ιδίως τα άρθρα 1 και 2,

Εκτιμώντας:

ότι, δυνάμει της απόφασης 80/47/ΕΟΚ, τα κράτη μέλη μπορούν να προβούν σε ενδοκοινοτική επιτήρηση των εισαγωγών που αναφέρονται σ' αυτή μόνον εφόσον τους χορηγηθεί προηγούμενη άδεια από την Επιτροπή·

ότι για να λάβει αυτήν την άδεια η ισπανική κυβέρνηση υπέβαλε αίτηση στην Επιτροπή σχετικά με ορισμένα προϊόντα καταγωγής ορισμένων τρίτων χωρών·

ότι η Επιτροπή επέτρεψε στην Ισπανία να διατηρήσει προσωρινά τους ποσοτικούς περιορισμούς κατά την εισαγωγή των εν λόγω προϊόντων, κατά παρέκκλιση του καθεστώτος ελευθέρωσης που εφαρμόζεται σε κοινοτικό επίπεδο, λόγω των οικονομικών δυσχεριών που αντιμετωπίζει η ενδιαφέρουσα εθνική παραγωγή·

ότι, ως εκ τούτου, υπάρχουν διαφορές στους όρους στους οποίους υπόκεινται αυτές οι εισαγωγές στα κράτη μέλη και ότι οι διαφορές αυτές μπορούν να προκαλέσουν διαστρεβλώσεις του εμπορίου·

ότι οι ισπανικές αρχές προέβαλαν το επιχείρημα ότι, λόγω της κατάργησης μεταξύ της Ισπανίας και της Κοινότητας όλων των ποσοτικών περιορισμών και μέτρων ισοδυνάμου αποτελέσματος στην κυκλοφορία των εν λόγω προϊόντων, υπάρχει ο κίνδυνος να διαπιστωθούν διαστρεβλώσεις του εμπορίου για τα προϊόντα καταγωγής τρίτων χωρών, από τα άλλα κράτη μέλη προς την Ισπανία ·

ότι αυτές οι διαστρεβλώσεις του εμπορίου μπορούν να επιδεινώσουν τις διαρκείς δυσχέριες της εθνικής παραγωγής διακυβεύοντας έτσι τους στόχους στους οποίους αποσκοπούν τα προαναφερόμενα εμπορικά μέτρα·

ότι η Επιτροπή εξέτασε την αίτηση της ισπανικής κυβέρνησης και ότι η ανάλυση που πραγματοποίησε, δείχνει ότι συντρέχει λόγος να εγκριθεί στην Ισπανία να προβεί σε ενδοκοινοτική επιτήρηση των προϊόντων που αναφέρονται στο παράρτημα, καταγωγής τρίτων χωρών και που έχουν τεθεί σε ελεύθερη κυκλοφορία στα άλλα κράτη μέλη·

ότι για το σκοπό αυτό, πρέπει να χορηγηθεί άδεια στο Βασίλειο της Ισπανίας να υποβάλει μέχρι τις 31 Δεκεμβρίου 1986 τις ενδοκοινοτικές εισαγωγές που αναφέρονται στο παράρτημα, σε χορήγηση αδείας εισαγωγής που θα εκδίδεται σύμφωνα με τις λεπτομέρειες που διευκρίνιζονται στο άρθρο 2 της απόφασης 80/47/ΕΟΚ,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Χορηγείται άδεια στο Βασίλειο της Ισπανίας να προβεί μέχρι τις 31 Δεκεμβρίου 1986 σε ενδοκοινοτική επιτήρηση των εισαγωγών που αναφέρονται στο παράρτημα, σύμφωνα με το άρθρο 2 της απόφασης 80/47/ΕΟΚ.

Άρθρο 2

Η παρούσα απόφαση απευθύνεται στο Βασίλειο της Ισπανίας.

Βρυξέλλες, 6 Αυγούστου 1986.

Για την Επιτροπή

Nicolas MOSAR

Μέλος της Επιτροπής

(1) ΕΕ αριθ. L 16 της 22. 1. 1980, σ. 14.

ΠΑΡΑΡΤΗΜΑ

1.2.3.4 // // // // // Κλάση του κοινού

δασμολογίου

// Κώδικας ΝΙΜΕΧΕ

(1986)

// Περιγραφή εμπορευμάτων

// Χώρα καταγωγής

// // // // // 84.45 B I Γ ex I, ex II, ex III, ex V, ex VI, ex VII, ex VIII, ex IX, ex X, ex XI // 84.45-05, 12, 14, 16, 36, 37, 41, 44, 48, 49, 51, 55-61, 64, 66, 69, 72, 75, 81, 82, 88 // // Ιαπωνία // // // // // 85.18 // 85.18-21 - 80 // // Ιαπωνία, Νότια Κορέα, Ταϊβάν, Χονγκ Κονγκ, Σιγγαπούρη, Σοβιετική Ένωση, Λαϊκή Δημοκρατία της Γερμανίας, Γιουγκοσλαβία, Ηνωμένες Πολιτείες της Αμερικής // // // // // 85.19 // 85.19-01 - 99 // // Ιαπωνία, Ταϊβάν, Χονγκ Κονγκ, Νότια Κορέα, Ηνωμένες Πολιτείες της Αμερικής, Μεξικό, Πολωνία, Λαϊκή Δημοκρατία της Γερμανίας // // // // // 92.11 ex A // 92.11-ex 10, // Μαγνητόφωνα εγγραφής μόνο // Ιαπωνία, Χονγκ Κονγκ, Ταϊβάν, Νότια Κορέα, Σιγγαπούρη, Πολωνία, Τσεχοσλοβακία, Κίνα // // 20 - 49,

51 - 79

// // // Β // 92.11-91, 99 // // // // // //